
Warɛgak Puɔl in nhiam mi cɛ gɔ̱a̱r
TI-MO-THI
Riet in nhiam
Ɛn Ti-mo-thi ɛ Krith-cini mi ŋuɛ̈t kä E-cia in Tɔt. Kä jɛn ɛ gat nya ji̱ Juudh kä gua̱n ɛ raan Gɛ-rith. Cua ram in te kɔɔr Puɔl min lät kɛɛl kɛ jɛ kɛ naŋ ruac Kuɔth raar. Kä jɛn warɛgak Puɔl in nhiam ɛmɛ min cɛ gɔ̱a̱r Ti-mo-thi, ruacɛ kɛ diɔ̱k ti̱ti̱.
Ɛn warɛgak kɛ nhiam lueekɛ ni naath kɛ kui̱ ŋi̱i̱cä mi kac rɛy duëël Kuɔth. Kä jɛn ŋi̱i̱c ɛmɔ ɛ mat cäri ji̱ Juudh kɛnɛ nɛy tin /cia̱ ji̱ Juudh, kä ɛ ŋa̱th kɛ ɣöö ɛn ɣɔw ɛmɛ ɛ mi jiääk kä dee raan ka̱n jek kɛ ŋäc ŋɔaani mi rɛl rɔ kɛnɛ lo̱k tha̱a̱ŋ mi̱thni kɛnɛ kuën. Kä ruacɛ bä kɛ kui̱ ruaacni yienä duëël Kuɔth kɛnɛ pal, kɛ lat ciɛɛŋä min dee tekɛ bo̱o̱th duëël Kuɔth kɛnɛ ram in luäk jɛ. Kä kɛ jɔakdɛ cua Ti-mo-thi luek kɛ ɣöö derɛ la läät Yecu Kritho mi gɔaa, kɛnɛ la̱t in tekɛ jɛ kɛ kui̱ buni ji̱ ŋäthä ti gööl.
Tin te rɛy buɔk
1. Riet in nhiam 1:1-2
2. Ruaacni kɛ kui̱ duëël Kuɔth kɛnɛ la̱a̱tkɛ 1:3—3:16
3. Ruaacni kɛ kui̱ Ti-mo-thi kɛ kui̱ la̱tdɛ 4:1—6:21
